

ΔΗΜΟΣ ΑΓΙΑΣ ΒΑΡΒΑΡΑΣ

***Αυτοτελές Τμήμα Δημάρχου* ΔΕΛΤΙΟ ΤΥΠΟΥ *11/11/2024***

**Ενημερωτική ομιλία με Θέμα:**

**«Κάπνισμα και Χρόνια Αποφρακτική Πνευμονοπάθεια (ΧΑΠ)»**

Η Χρόνια Αποφρακτική Πνευμονοπάθεια είναι η τέταρτη αιτία θανάτου παγκοσμίως. Η νόσος χαρακτηρίζεται από τον περιορισμό της ροής του αέρα και οι ασθενείς σε προχωρημένο στάδιο δυσκολεύονται να αναπνεύσουν. Η Χρόνια Αποφρακτική Πνευμονοπάθεια μπορεί να επιδεινωθεί με την πάροδο του χρόνου και να εξελιχθεί σε μια σοβαρή ασθένεια. Το κάπνισμα συνδέεται άμεσα με την ΧΑΠ, όντας ένας από τους κύριους λόγους που ενοχοποιούνται για την εμφάνιση της πάθησης.

Για αυτό το σημαντικό θέμα, ο δήμος μας, συνεχίζοντας την ενημέρωση των πολιτών στο πλαίσιο των προγραμμάτων πρόληψης και προαγωγής υγείας, προγραμματίσει ομιλία με θέμα: **«Κάπνισμα και Χρόνια Αποφρακτική Πνευμονοπάθεια» με ομιλιτή** τον **Ιατρό-Πνευμονολόγο κο Χρήστο Βασιλείου.** Η ομιλία θα λάβει χώρα την **Πέμπτη 14 Νοεμβρίου 2024**, στις 11 το πρωί, στο Α ΚΑΠΗ του δήμου μας, στην οδό Καλαντζάκου αρ. 7.

Για περισσότερες πληροφορίες μπορείτε να καλείτε στο ΚΕΠ Υγείας του δήμου μας, Ηρακλείου 20, τηλέφωνο: 2105690436. Αρμόδιο πρόσωπο επικοινωνίας, Δημήτρης Ανδρούτσος, Επισκέπτης Υγείας.